
ΑΠΟΦΑΣΕΙ Σ 

Αριθ. 10071 

Σύσταση Ανώνυμης Εταιρείας «Κοινωνία της Πληροφο¬ 
ρίας Α.Ε.». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 29 Ατου Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α) όπως συμπληρώθηκε με το 
άρθρο 27 του Ν.2081/92 (ΦΕΚ 154/Α) και τροποποιήθηκε 
με το άρθρο 1 παρ.2ατου Ν.2469/97 (ΦΕΚ38/Α). 

2. Τις παρ. 3 έως 12 του άρθρου 24 του Ν.2860/2000 
«Διαχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ.251/τ.Α/ 
14.11.2000). 

3. Το ΚΠΣ 2000-2006 και ειδικότερα το Επιχειρησιακό 
Πρόγραμμα «Κοινωνία της Πληροφορίας» το οποίο 
υποβλήθηκε, την αρμοδιότητα διαχείρισης και εφαρμο¬ 
γής του οποίου έχει το Υπουργείο Εθνικής Οικονομίας. 

4. Τις διατάξειςτου Κ.Ν. 2190/20, αποφασίζουμε: 

Άρθρο Πρώτο 

Σύσταση Ανώνυμης Εταιρείας 
«Κοινωνίατης Πληροφορίας Α.Ε.» 

1. Συνιστάται ανώνυμη εταιρεία, μη κερδοσκοπικού χα¬ 
ρακτήρα με την επωνυμία «ΚΟΙΝΩΝΙΑ ΤΗΣ ΠΛΗΡΟΦΟ¬ 
ΡΙΑΣ ΑΝΩΝΥΜΗ ΕΤΑΙΡΕΙΑ», όπως προβλέπεται στη παρ. 
3,4του άρθρου 24του Ν. 2860/2000. 

2. Στις σχέσεις της εταιρείας με την αλλοδαπή, η επω¬ 
νυμία και ο διακριτικός της τίτλος θα αποδίδονται σε πιστή 
μετάφραση στην οικεία ξένη γλώσσα. 

3. Το μετοχικό κεφάλαιο αναλαμβάνεται εξ ολοκλήρου 
από το Ελληνικό Δημόσιο, το οποίο για την άσκηση των 
μετοχικών του δικαιωμάτων εκπροσωπούν οι Υπουργοί 
Εσωτερικών, Δημόσιας Διοίκησης και Αποκέντρωσης, 
Εθνικής Οικονομίας και Οικονομικών, όπως προβλέπεται 
στην παρ. 5 του άρθρου 24 του Ν.2860/2000. Οι μετοχές 
της εταιρείας είναι ονομαστικές και αμεταβίβαστες. 


Άρθρο Δεύτερο 
Καταστατικό 

Άρθρο 1 
Σκοπός 

Σκοποί της εταιρείας είναι: 

α) Η χωρίς αντάλλαγμα παροχή υποστήριξης των τελι¬ 
κών δικαιούχων του Επιχειρησιακού Προγράμματος 
«ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ», κατά τα οριζόμενα 
στην παρ. 2α του άρθρου 24 του Ν. 2860/2000. 

β) Η ανάληψη, ως τελικής δικαιούχου, της υλοποίησης 
πράξεων ή μέτρων συμπεριλαμβανομένων ενεργειών τε¬ 
χνικής βοήθειας στήριξης, που χρηματοδοτούνται από το 
Επιχειρησιακό Πρόγραμμα «ΚΟΙΝΩΝΙΑ ΤΗΣ ΠΛΗΡΟΦΟ¬ 
ΡΙΑΣ» κατά τα οριζόμενα στην παρ. 2βτου άρθρου 24 του 
Ν. 2860/2000. 

γ) Η διαχείριση και η παραγωγική λειτουργία συστημά¬ 
των πληροφορικής και επικοινωνίας της δημόσιας διοίκη¬ 
σης, ύστερα από απόφαση παραχώρησης του Υπουργού 
Εσωτερικών, Δημόσιας Διοίκησης και Αποκέντρωσης που 
δημοσιεύεται στην εφημερίδα της Κυβερνήσεως. 

Ειδικότερα: 

1. Σκοπός της εταιρείας είναι η υποστήριξη της υλοποί¬ 
ησης των δράσεων που χρηματοδοτούνται από το Επιχει¬ 
ρησιακό Πρόγραμμα «Κοινωνία της Πληροφορίας» στο 
πλαίσιο του Γ Κ.Π.Σ. 

2. Γιατην επίτευξη του σκοπού της η Εταιρεία, ενεργώ¬ 
ντας πάντοτε μέσα στο πλαίσιο της πολιτικής του Επιχει¬ 
ρησιακού Προγράμματος «Κοινωνία της Πληροφορίας» 
και χωρίς να θίγονται οι προβλεπόμενες από την ισχύου- 
σα νομοθεσία αρμοδιότητες της Διαχειριστικής Αρχής ή 
και των εξυπηρετουμένων από αυτό φορέων μπορεί, 
ιδίως να: 

α) Υποστηρίζει με εμπειρογνωμοσύνες και μελέτες, σε 
συνεργασία με τις αρμόδιες υπηρεσίεςτωντελικών δικαι¬ 
ούχων, την προετοιμασία των επιχειρησιακών σχεδίων και 
σχεδίων δράσης καθώς και των δομών οργάνωσης της 
διαχείρισης των έργων. 

β) Καταρτίζει τα τεύχη προκήρυξης των έργων σε συ¬ 
νεργασία με τον τελικό δικαιούχο του έργου. 

γ) Αναλαμβάνει τη διοίκηση και παρακολούθηση της 
υλοποίησης των έργων, τη διενέργεια των διαγωνισμών, 
την αξιολόγηση των προσφορών, την κατάρτιση της σύμ- 

βάσης με την ανάδοχο εταιρεία καθώς και την παρακο¬ 
λούθηση της ορθής εκτέλεσης των συμβάσεων και των 
τροποποιήσεων αυτών, ανάλογα με τις απαιτήσεις του 
έργου και των τελικών δικαιούχων. 

δ) Χρησιμοποιεί εξωτερικούς συμβούλους (φυσικά 
πρόσωπα ή εταιρίες), όπου απαιτείται, για την αξιολόγη¬ 
ση της πορείας των έργων, τον έλεγχο και την ποιότητα 
των παραδοτέων και του παρεχόμενου εξοπλισμού και 
υπηρεσιών από τις ανάδοχες εταιρείες. 

ε) Υποστηρίζει τον τελικό δικαιούχο στην παραγωγική 
λειτουργία των έργων, στην οργάνωση της συνεχούς 
ανάπτυξης και συντήρησης του έργου καθώς και στην ερ- 
γονομική διευθέτηση του χώρου εργασίας των τελικών 
χρηστών. 

στ) Οργανώνει ή συμμετέχει σε τεχνικά εκπαιδευτικά 
προγράμματα, συνέδρια, εκθέσεις κ.λπ. για την ανάπτυξη 
και διάδοση των εφαρμογών της Πληροφορικής και Επι¬ 
κοινωνιών. 

ζ) Ενημερώνει και ευαισθητοποιεί τους χρήστες των συ¬ 
στημάτων για τη δημιουργία θετικού κλίματος αποδοχής 
των έργων, (ημερίδες, σεμινάρια, δράσεις ενημέρωσης 
των αποτελεσμάτων των έργων). 

η) Προβαίνει σε κάθε άλλη αναγκαία ενέργεια για την 
επίτευξη του σκοπού της. 

Άρθρο 2 
Έδρα 

Έδρα της εταιρείας ορίζεται ο Δήμος Αθηναίων. 

Άρθρο 3 

Διάρκεια 

Η διάρκεια της «Κοινωνία της Πληροφορίας» ΑΈ. είναι 
εννέα (9) έτη από τη δημοσίευση του παρόντος στην Εφη¬ 
μερίδα της Κυβερνήσεως. 

Άρθρο 4 

Πόροι - Επιχορηγήσεις 

Η εταιρεία μπορεί να επιχορηγείται από το Πρόγραμμα 
Δημοσίων Επενδύσεων, μέσω συγχρηματοδοτούμενων 
από την Ευρωπαϊκή Ένωση Προγραμμάτων και κυρίως 
από το Επιχειρησιακό Πρόγραμμα «Κοινωνία της Πληρο¬ 
φορίας» 2000-2006 (Γ’ ΚΠΣ), αλλά και από κάθε άλλη νό- 
μιμη πηγή. 

Άρθρο 5 

Μετοχικό Κεφάλαιο 

Το μετοχικό κεφάλαιο της εταιρείας ανέρχεται σε πε¬ 
ντακόσια εκατομμύρια (500.000.000) δραχμές, διαιρείται 
σε δέκα χιλιάδες (10.000) μετοχές ονομαστικής αξίας πε¬ 
νήντα χιλιάδων (50.000) δραχμών η καθεμία και καλύπτε¬ 
ται εξ ολοκλήρου από το Ελληνικό Δημόσιο. 

Άρθρο 6 

Καταβολή και πιστοποίηση του μετοχικού κεφαλαίου 

1. Μέσα στο πρώτο δίμηνο από τη δημοσίευση του κα¬ 
ταστατικού της εταιρείας, το Διοικητικό Συμβούλιο υπο- 
χρεούται να συνέλθει σε ειδική συνεδρίαση με μοναδικό 
θέμα την πιστοποίηση καταβολής ή μη του από το παρόν 
καταστατικό οριζομένου μετοχικού κεφαλαίου. 

2. Σε κάθε περίπτωση αύξησης του μετοχικού κεφαλαί¬ 
ου, η κατά τα ανωτέρω πιστοποίηση της καταβολής ή μη 


αυτού από το Διοικητικό Συμβούλιο πρέπει να γίνεται 
εντός προθεσμίας ενός (1) μηνός από την ορισθείσα προ¬ 
θεσμία καταβολής του ποσού της αύξησης. 

3. Η προθεσμία καταβολής της αύξησης του κεφαλαίου 
δεν μπορεί να είναι μικρότερη του ενός (1) μηνός και με¬ 
γαλύτερη των τεσσάρων (4) μηνών από την ημέρα λήψης 
της σχετικής απόφασης από το αρμόδιο όργανο της εται¬ 
ρείας. 

4. Στην περίπτωση που η αύξηση του μετοχικού κεφα¬ 
λαίου συνοδεύεται από ανάλογη τροποποίηση του σχετι¬ 
κού περί κεφαλαίου άρθρου του καταστατικού, η προθε¬ 
σμία καταβολής της αύξησης του κεφαλαίου αρχίζει από 
την ημέρα λήψης της σχετικής απόφασης από τη Γενική 
Συνέλευση των μετόχων, δυναμένης να παραταθεί από το 
Διοικητικό Συμβούλιο για έναν (1) ακόμη μήνα. 

5. Μέσα σε είκοσι (20) ημέρες από τη λήξη της προθε¬ 
σμίας τωνπαρ. 1 και 2 του παρόντος άρθρου, η Εταιρεία 
υποχρεούται να υποβάλει στα Υπουργεία Εσωτερικών 
Δημόσιας Διοίκησης και Αποκέντρωσης, Εθνικής Οικονο¬ 
μίας, Οικονομικών και Ανάπτυξης αντίγραφο του σχετι¬ 
κού πρακτικού του Διοικητικού Συμβουλίου. 

Άρθρο 7 

Μετοχές - Προσωρινοί Τίτλοι 

1. Οι μετοχές της εταιρείας είναι ονομαστικές, αμεταβί- 
βαστες, ίσες και αδιαίρετες. 

2. Οι μετοχές μπορούν να εκδοθούν σε τίτλους μετοχών 
που αντιπροσωπεύουν μία ή περισσότερες μετοχές μετά 
από απόφαση του Διοικητικού Συμβουλίου. Οι τίτλοι των 
μετοχών είναι αριθμημένοι και φέρουν τη σφραγίδα της 
εταιρείας και τις υπογραφές δύο μελών του Διοικητικού 
Συμβουλίου καθώς καιτηχρονολογίαέκδοσήςτους, μπο¬ 
ρούν δε να φέρουν και μερισματαποδείξεις. 

Κατά τα λοιπά τα σχετικά με την έκδοση και τον τύπο 
των μετοχών, την τήρηση βιβλίου μετόχων και μετοχών 
ρυθμίζονται με απόφαση του Διοικητικού Συμβουλίου της 
εταιρείας και τις διατάξεις του Κ.Ν. 2190/20. 

3. Έως την έκδοση των οριστικών τίτλων των μετοχών 
μπορεί να εκδίδονται και να παραδίδονται στους δικαιού¬ 
χους προσωρινοί τίτλοι οι οποίοι υπογράφονται από δύο 
μέλη του Διοικητικού Συμβουλίου που ορίζονται με από¬ 
φασή του. Οι προσωρινοί τίτλοι αντικαθίστανται με τους 
οριστικούς τίτλους, όταν αυτοί θα εκδοθούν, σύμφωνα με 
τη διαδικασία που θα ορίσει το Διοικητικό Συμβούλιο. 

4. Η εταιρεία δεν μπορεί να αποκτά τις δικές της μετο¬ 
χές, παρά μόνο σε όσες περιπτώσεις ορίζει ο νόμος. 

Άρθρο 8 

Αρμοδιότητες της Γενικής Συνέλευσης 

1. Οι σύμφωνα με τη νομοθεσία περί ανωνύμων εταιρει¬ 
ών αρμοδιότητες της Γενικής Συνέλευσης ανήκουν στο 
Ελληνικό Δημόσιο και ασκούνται από τους Υπουργούς 
Εσωτερικών, Δημόσιας Διοίκησης και Αποκέντρωσης, 
Εθνικής Οικονομίας και Οικονομικών, οι οποίοι το εκπρο¬ 
σωπούν και υπογράφουν τις σχετικές αποφάσεις. 

2. Η Γ ενική Συνέλευση των μετόχων αποφασίζει για κά¬ 
θε υπόθεση που αφορά την εταιρεία. Οι νόμιμες αποφά¬ 
σεις της δεσμεύουν και τους μετόχους που διαφωνούν ή 
απουσιάζουν. 

3. Η Γενική Συνέλευση αποφασίζει για: 

α) την τροποποίηση του καταστατικού, 

β) την αύξηση ή τη μείωση του μετοχικού κεφαλαίου, 
γ) την έκδοση ομολογιακού δανείου, 
δ) την εκλογή των τακτικών ελεγκτών και των αναπλη¬ 
ρωματικών τους, 

ε) την απαλλαγή των μελών του Διοικητικού Συμβουλί¬ 
ου και των ελεγκτών από την ευθύνη της διαχείρισης, 
στ) την έγκριση των ετήσιων λογαριασμών (ετήσιων οι¬ 
κονομικών καταστάσεων) της εταιρείας, 
ζ)τη συγχώνευση της εταιρείας, την παράταση διάρκει- 
άς της, τη διάσπαση, μετατροπή, αναβίωση ή τη διάλυσή 
της πριν από τη λήξη της διάρκειάς της, 
η) το διορισμό εκκαθαριστών, 

θ) κάθε άλλο ζήτημα που φέρεται στη Γενική Συνέλευ¬ 
ση είτε από τους μετόχους, που δικαιούνται σύμφωνα με 
τις σχετικές διατάξεις του παρόντος καταστατικού να ζη¬ 
τήσουν τη σύγκληση της έκτακτης Γενικής Συνέλευσης, 
είτε από το Διοικητικό Συμβούλιο. 

Άρθρο 9 

Πρακτικά της Γ ενικής Συνέλευσης 

1. Η Γενική Συνέλευση συνέρχεται, ύστερα από πρό¬ 
σκληση του Προέδρου του Διοικητικού Συμβουλίου στην 
έδρα της Εταιρείας, τουλάχιστον μία φορά, κατά τη διάρ¬ 
κεια κάθε εταιρικής χρήσης και μέσα σε έξι (6) μήνες από 
τη λήξη της χρήσης αυτής. Κατά τη συνεδρίαση κρατού¬ 
νται πρακτικά. Χρέη γραμματέως ασκεί ο γραμματέας 
του Δ.Σ. της Εταιρείας. Κατά τα λοιπά την σύγκλιση, συ¬ 
γκρότηση και λήψη αποφάσεων στη Γενική Συνέλευση 
εφαρμόζονται τα οριζόμενα στις σχετικές διατάξεις του 
Κ.Ν. 2190/20, όπως εκάστοτε ισχύουν. 

2. Για τα θέματα που συζητούνται και αποφασίζονται 
στη Γ ενική Συνέλευση τηρούνται πρακτικά που υπογρά¬ 
φονται από τον Πρόεδρο και το Γραμματέα της. 

3. Τα αντίγραφα και τα αποσπάσματα των πρακτικών 
της Γ ενικής Συνέλευσης επικυρώνονται απότον Πρόεδρο 
του Διοικητικού Συμβουλίου της εταιρείας ή το νόμιμο 
αναπληρωτή του ή από πρόσωπο που ορίζεται με απόφα¬ 
ση του Διοικητικού Συμβουλίου. 

4. Επικυρωμένο αντίγραφο των πρακτικών της Γενικής 
Συνέλευσης υποβάλλεται μέσα σε είκοσι (20) ημέρες στα 
Υπουργεία Εσωτερικών, Δημόσιας Διοίκησης και Αποκέ¬ 
ντρωσης, Εθνικής Οικονομίας και Ανάπτυξης. 

Άρθρο 10 

Απαλλαγή μελών του Διοικητικού Συμβουλίου 

Μετά την έγκριση του Ισολογισμού, η Γ ενική Συνέλευση 
αποφασίζει σε ειδική ψηφοφορία, που γίνεται με ονομα¬ 
στική κλήση, για την απαλλαγή των μελώντου Διοικητικού 
Συμβουλίου και των Ελεγκτών από κάθε ευθύνη αποζη¬ 
μίωσης. Η απαλλαγή αυτή είναι ανίσχυρη στις περιπτώ¬ 
σεις του άρθρου 22ατου Κ.Ν. 2190/20. 

Άρθρο 11 

Διοικητικό Συμβούλιο 

1. Το Διοικητικό Συμβούλιο αποτελείται από εννέα (9) 
μέλη, τα οποία ορίζονται για τριετή θητεία με απόφαση 
του Υπουργού Εσωτερικών, Δημόσιας Διοίκησης καιΑπο- 
κέντρωσης. Τρία μέλη του Διοικητικού Συμβουλίου προ- 
τείνονται από τον Υπουργό Εθνικής Οικονομίας. Με την 
ίδια απόφαση ορίζεται ο Πρόεδρος του Διοικητικού Συμ¬ 
βουλίου, σύμφωνα με την παρ. 7 του άρθρου 24 του Ν. 


2860/2000. Τα μέλη του Διοικητικού Συμβουλίου πρέπει 
να διαθέτουν ειδικές γνώσεις και εμπειρία σε σχέση με 
τον επιδιωκόμενο σκοπό της εταιρείας ή σε θέματα δημό¬ 
σιας διοίκησης ή διοίκησης επιχειρήσεων. Επίσης θα πρέ¬ 
πει να διαθέτουν το απαιτούμενο για τη θέση τους κύρος 
και εμπειρία, ώστε να μπορούν να εκπληρώσουν το σκο¬ 
πό της εταιρείας και να μη συνδέονται με σχέση εξαρτη¬ 
μένης εργασίας ή συγγένειας μέχρι τετάρτου βαθμού εξ 
αίματος ή αγχιστείας, με πρόσωπα που είναι συμβεβλη¬ 
μένα με αυτήν. 

2. Το Δ.Σ. της εταιρείας συγκαλείται ύστερα από πρό¬ 
σκληση του Προέδρου του εκλέγει το Διευθύνοντα Σύμ¬ 
βουλο από τα μέλη του και ορίζει ως Γραμματεία του, 
υπαλλήλους της εταιρείας ή άλλου νομικού προσώπου ή 
του δημοσίου. 

3. Ο ασκών την εποπτεία, Υπουργός Εσωτερικών, Δη¬ 
μόσιας Διοίκησης και Αποκέντρωσης, εφόσον παρίσταται 
στις συνεδριάσεις του Δ.Σ., προεδρεύει, άνευ ψήφου. 

Άρθρο 12 

Αναπλήρωση και απουσία μελών 
του Διοικητικού Συμβουλίου 

1. Σε περίπτωση αντικατάστασης ή κένωσης θέσης των 
μελώντου Δ.Σ. πριντη λήξη της θητείας, ορίζονται νέα μέ¬ 
λη για το υπόλοιπο χρονικό διάστημα. 

2. Η απουσία κάποιου Συμβούλου από τις συνεδριάσεις 
του Δ.Σ. χωρίς δικαιολογημένη αιτία ή χωρίς άδεια του Δι¬ 
οικητικού Συμβουλίου επί τρεις (3) συνεχείς συνεδριά¬ 
σεις, ισοδυναμεί με παραίτηση του από το Διοικητικό Συμ¬ 
βούλιο, η οποία ισχύει από την ημέρα που το Διοικητικό 
Συμβούλιο αποφασίζει σχετικά και η απόφαση καταχω- 
ρείται στα πρακτικά του. 

3. Οι παραιτήσεις των μελών του Δ.Σ., καθώς και η πα¬ 
ραίτηση ολόκληρου του Δ.Σ., υποβάλλονται στον Υπουρ¬ 
γό Εσωτερικών, Δημόσιας Διοίκησης και Αποκέντρωσης. 

Άρθρο 13 

Αρμοδιότητες του Διοικητικού Συμβουλίου 

1. Το Διοικητικό Συμβούλιο διοικεί την εταιρεία και είναι 
αρμόδιο να αποφασίζει για κάθε θέμα που ανάγεται στη 
διαχείριση των πόρων καιτης περιουσίας, τη διοίκηση και 
εκπροσώπηση της εταιρείας και γενικά τη δραστηριότη¬ 
τα της, λαμβάνει δε όλα τα ενδεικνυόμενα μέτρα και απο¬ 
φάσεις για την πραγματοποίηση του σκοπού της εταιρεί¬ 
ας. Εξαιρούνται της αρμοδιότητας του Διοικητικού Συμ¬ 
βουλίου τα θέματα εκείνα που κατά τις διατάξεις του 
Νόμου περί Ανωνύμων Εταιρειών υπάγονται στην απο¬ 
κλειστική αρμοδιότητα της Γ ενικής Συνέλευσης. 

2. Στην έννοια της διαχείρισης περιλαμβάνεται η τοπο¬ 
θέτηση των διαθεσίμων της εταιρείας σε τραπεζικές κα¬ 
ταθέσεις και σε εισηγμένες στο Χρηματιστήριο ομολο¬ 
γίες. 

3. Το Διοικητικό Συμβούλιο μπορεί να αναθέτει εγγρά- 
φως σε ένα ή περισσότερα μέλη του ή τον Διευθύνοντα 
Σύμβουλο της εταιρείας ή σε άλλους υπαλλήλους της ή 
και τρίτους, την άσκηση μέρους των εξουσιών ή των αρ¬ 
μοδιοτήτων του ή την ενέργεια ορισμένων πράξεων 
(εκτός από αυτές που απαιτούν συλλογική ενέργεια), 
μπορεί δε να ορίσει και τους αναπληρωτές τους σε περί¬ 
πτωση απουσίας ή κωλύματος τους. 

Άρθρο 14 

Εκπροσώπηση της εταιρείας 

1. Η εταιρεία εκπροσωπείται από το Διοικητικό Συμβού¬ 
λιο, με την επιφύλαξη των διατάξεων των επόμενων πα¬ 
ραγράφων του παρόντος. 

2. Δικαστικώς η εταιρεία εκπροσωπείται από τον Πρόε¬ 
δρο του Διοικητικού Συμβουλίου ή τον αναπληρωτή του. 
Εάν απαιτείται αυτοπρόσωπη εμφάνιση, ενώπιον Δικα¬ 
στηρίου, εκπροσώπου της εταιρείας, καθώς και εάν πρό¬ 
κειται να δοθεί όρκος από αυτή, η εταιρεία εκπροσωπεί¬ 
ται ενώπιον Δικαστηρίου ή ο όρκος δίδεται από μέλος του 
Διοικητικού Συμβουλίου ή από υπάλληλο της εταιρείας 
που ορίζεται από το Διοικητικό Συμβούλιο. 

Άρθρο 15 

Σύγκληση του Διοικητικού Συμβουλίου 

1. Το Διοικητικό Συμβούλιο συνέρχεται και συνεδριάζει 
στην έδρα της Εταιρείας. Το Διοικητικό Συμβούλιο συ- 
γκαλείται από τον Πρόεδρο σε ημέρα και ώρα που ορίζο¬ 
νται από αυτόν, τακτικά μεν μία φορά κάθε ημερολογιακό 
μήνα, έκτακτα δε όταν ο Πρόεδρος κρίνει αυτό σκόπιμο ή 
το ζητήσουν τουλάχιστον δύο από τα μέλη του Διοικητι¬ 
κού Συμβουλίου. 

2. Ύστερα από αίτηση δύο Μελών του Διοικητικού Συμ¬ 
βουλίου ο Πρόεδρος υποχρεούται: 

α) να συγκαλείτο Διοικητικό Συμβούλιο ορίζοντας ημέ¬ 
ρα συνεδρίασης, που δεν απέχει περισσότερο από δέκα 
(10) ημέρες από την υποβολή της σχετικής αίτησης, 

β) να θέτει κάθε προτεινόμενο θέμα στην ημερήσια διά¬ 
ταξη της πρώτης, μετά την υποβολή της σχετικής αίτη¬ 
σης, συνεδρίας. 

Σε περίπτωση άρνησης του Προέδρου να συγκαλέσει το 
Δ.Σ. μέσα στην παραπάνω προθεσμία ή εκπρόθεσμης σύ¬ 
γκλησής του, επιτρέπεται στα μέλη που ζήτησαν τη σύγκλη¬ 
ση να συγκαλέσουν αυτά το Δ.Σ. μέσα σε προθεσμία πέντε 
(5) ημερών από τη λήξη των δέκα (10) ημερών, γνωστοποιώ¬ 
ντας τη σχετική πρόσκληση στα λοιπά μέλη του Δ.Σ. 

Άρθρο 16 
Άήψη αποφάσεων 

1. Το Διοικητικό Συμβούλιο βρίσκεται σε απαρτία και συ¬ 
νεδριάζει, έγκυρα όταν παρίστανται τουλάχιστον πέντε 
(5) μέλη του. 

2. Το Διοικητικό Συμβούλιο παίρνει αποφάσεις με από¬ 
λυτη πλειοψηφίατωνπαρόντων μελώντου, σε περίπτωση 
δε ισοψηφίας η ψήφος του Προέδρου δεν υπερισχύει. 

Άρθρο 17 

Αρμοδιότητες Προέδρου 

1. Ο Πρόεδρος του Διοικητικού Συμβουλίου (Δ.Σ.) έχει 
τις εξής αρμοδιότητες: 

α) συγκαλεί το Δ.Σ., καταρτίζει την ημερησία διάταξη, 
προεδρεύει στις συνεδριάσεις αυτού, με την εξαίρεση 
της παρ. 3 του άρθρου 11 του παρόντος, 

β) διευθύνει τις εργασίες του, εκδίδει και επικυρώνει 
αντίγραφα των αποφάσεων του συμβουλίου και έχει την 
ανώτατη εποπτεία της λειτουργίας της εταιρείας και ενη¬ 
μερώνει το Διοικητικό Συμβούλιο για τη λειτουργία της. 
Τον Πρόεδρο ελλείποντα, απάντα ή κωλυόμενο αναπλη¬ 
ρώνει ο με απόφαση του Δ.Σ. οριζόμενος Σύμβουλος. 


2. Κάθε Μέλος του Δ.Σ. δικαιούται να πληροφορείται 
από τον Πρόεδρο και το Διευθύνοντα Σύμβουλο για τη 
διαχείριση της εταιρείας και την εξέλιξη των εταιρικών 
υποθέσεων γενικά. 

Άρθρο 18 

Αρμοδιότητες του Διευθύνοντος Συμβούλου 

1. Το Διοικητικό Συμβούλιο της εταιρείας συνάπτει σύμ¬ 
βαση διαχείρισης με το Διευθύνοντα Σύμβουλο η οποία 
καθορίζει τους στόχους της εταιρείας που πρέπει να επι¬ 
τευχθούν μέσα στη διάρκεια της θητείας του Διευθύνο- 
ντος Συμβούλου, τη διαδικασία εφαρμογής τους, τους 
όρους και τις προϋποθέσεις αναθεώρησης της σύμβα¬ 
σης διαχείρισης, τις εξαιρετικές περιπτώσεις υλικής ή 
ηθικής επιβράβευσης του Διευθύνοντος Συμβούλου, 
τους σπουδαίους λόγους καταγγελίας εκ μέρους της 
Εταιρείας της σύμβασης διαχείρισης, οι οποίοι πάντως 
πρέπει να συνάπτονται με υπαιτιότητα του Διευθύνοντος 
Συμβούλου, καθώς και τα δικαιώματα και τις υποχρεώ¬ 
σεις αυτού. Το Διοικητικό Συμβούλιο παρακολουθεί την 
εκτέλεση της σύμβασης διαχείρισης ελέγχει κατά εταιρι¬ 
κή χρήση τα αποτελέσματα της διαχείρισης και αξιολογεί 
το έργο του Διευθύνοντος Συμβούλου με βάση τα αποτε¬ 
λέσματα της διαχείρισης που προκύπτουν από τις ετήσιες 
οικονομικές καταστάσεις καιτη γενικότερη δράση και επί¬ 
τευξη των στόχων, που περιγράφονται στη σύμβαση δια¬ 
χείρισης. Η σύμβαση διαχείρισης του Διευθύνοντος Συμ¬ 
βούλου μπορεί να καταγγελθεί εκ μέρους της Εταιρείας 
μόνο για σπουδαίο λόγο, με αιτιολογημένη απόφαση του 
Διοικητικού Συμβουλίου, η οποία εγκρίνεται προηγουμέ¬ 
νως από τη Γενική Συνέλευση. Η απόφαση του Διοικητι¬ 
κού Συμβουλίου ορίζει το χρόνο από τον οποίο επέρχο¬ 
νται τα αποτελέσματα της καταγγελίας, τον τρόπο παρά¬ 
δοσης - παραλαβής και κάθε αναγκαία λεπτομέρεια. 

6. Ο Διευθύνων Σύμβουλος είναι όργανο διοίκησης της 
Εταιρείας προΐσταται του προσωπικού της Εταιρείας και 
όλων των υπηρεσιών της Εταιρείας, διευθύνει το έργο 
τους, παίρνει τις αναγκαίες αποφάσεις μέσα στο πλαίσιο 
των διατάξεων που διέπουντη λειτουργία της Εταιρείας, 
των εγκεκριμένων Σχεδίων Δράσης της και του παρόντος 
καταστατικού και έχει τις παρακάτω ειδικότερες αρμο¬ 
διότητες και όσες άλλες του αναθέτει εκάστοτε το Δ.Σ. ή 
προβλέπονται από τις κείμενες διατάξεις. 

α) Μεριμνά για την εκτέλεση του αντικειμένου εργασιών 
της Εταιρείας και των πάσης φύσεως έργων και ενεργει¬ 
ών, προς υλοποίηση των σκοπών της Εταιρείας. 

β) Αποφασίζει για την εσωτερική οργάνωση της Εται¬ 
ρείας στο πλαίσιο των εκάστοτε εγκεκριμένων κανονι¬ 
σμών λειτουργίας της. Σχεδιάζει τη δράση της Εταιρείας 
προς εκτέλεση των προγραμμάτων και στόχων της Εται¬ 
ρείας. Καταρτίζει και υποβάλλει στο Δ.Σ. προς έγκριση, 
μέσα σε τρεις (3) μήνες από την ανάληψη των καθηκό¬ 
ντων του, στρατηγικό σχέδιο, που καθορίζει τους μακρο¬ 
χρόνιους βασικούς στόχους για την εκπλήρωση των σκο¬ 
πών της Εταιρείας, καθώς και επιχειρησιακό σχέδιο με το 
οποίο εξειδικεύει τους στόχους του στρατηγικού σχεδίου 
καιτις μεθόδους πραγματοποίησης του για κάθε εταιρική 
χρήση και πάντως μέσα στα όρια της θητείας του Διευθύ- 
νοντος Συμβούλου. Ειδικά κατά την πρώτη εφαρμογή του 
παρόντος, το στρατηγικό και επιχειρησιακό σχέδιο υπο¬ 
βάλλονται στο Δ.Σ. προς έγκριση μέσα σε έξι (6) μήνες. 

Μεριμνά για τη στελέχωσητης Εταιρείας και προσλαμβά¬ 
νει/ απολύει το προσωπικό της, προσλαμβάνει τους συ¬ 
νεργάτες και συμβούλους της Εταιρείας και καταγγέλλει 
τις σχετικές συμβάσεις. Διευθύνει και καθοδηγεί όλο το 
προσωπικό και τα στελέχη της Εταιρείας, ελέγχει τη δρά¬ 
ση και αποτελεσματικότητα των υπηρεσιών, του προσω¬ 
πικού και των στελεχών της Εταιρείας και μεριμνά για την 
αποτελεσματικότητα και τη μέτρηση της απόδοσης των 
υπηρεσιών και του προσωπικού της Εταιρείας. Ασκεί τον 
πειθαρχικό έλεγχο του προσωπικού, σύμφωνα με τον 
εσωτερικό κανονισμό της Εταιρείας. 

γ) Εισάγει και εισηγείται παντός είδους Σχέδια Δράσης 
στο Διοικητικό Συμβούλιο προς έγκριση. 

δ) Εισάγει και εισηγείται προς το Διοικητικό Συμβούλιο 
(Δ.Σ.) άλατα θέματα της αρμοδιότητας του Δ.Σ. Επίσης, 
δικαιούται να εισάγει και να εισηγείται στο Δ.Σ. προς 
έγκριση και κάθε άλλο, κατά την κρίση του, ζήτημα, ακό¬ 
μη και αν υπάγεται στη δική του αρμοδιότητα, μεριμνά για 
την εκτέλεση των αποφάσεων του Δ.Σ. και το ενημερώνει 
σχετικά. 

ε) Αποφασίζει για την άσκηση κάθε ενδίκου βοηθήμα¬ 
τος ή ενδίκου μέσου ή την παραίτηση από αυτά. Επίσης, 
αποφασίζει για την υπαγωγή υποθέσεων της Εταιρείας 
στη διαιτησία. 

στ) Παρέχει τη δικαστική πληρεξουσιότητα σε δικηγό¬ 
ρους, που ανήκουν στο προσωπικό της Εταιρείας και σε 
άλλους δικηγόρους για την άσκηση των ένδικων βοηθη¬ 
μάτων και μέσων, καθώς και την παραίτηση από αυτά. 

ζ) Συγκροτεί επιτροπές για θέματα αρμοδιότητας της 
Εταιρείας και εγκρίνει τις σχετικές δαπάνες. 

η) Διαχειρίζεται την περιουσία και τους πόρους της 
Εταιρείας, υπογράφει τα εντάλματα πληρωμής των δα¬ 
πανών και προσδιορίζει την εκάστοτε χρήση των διαθεσί¬ 
μων κεφαλαίων της Εταιρείας. 

θ) Αποφασίζει τις προμήθειες αγαθών για τις ανάγκες 
της Εταιρείας, καθώς και την εκτέλεση κάθε είδους εργα¬ 
σιών ή και μεταφορών, την ανάθεση παροχής υπηρεσιών 
στην Εταιρεία, την ανάθεση κάθε είδους μελέτης, την 
ανάθεση εκτέλεσης έργων σε τρίτους για την Εταιρεία, 
μέχρι ποσού αξίας δραχμών σαράντα εκατομμυρίων 
(40.000.000) κατά είδος δαπάνης (προμήθεια αγαθών, 
εκτέλεση εργασιών/ μεταφορών, ανάθεση παροχής υπη¬ 
ρεσιών και μελετών) ετησίως, τη μίσθωση ακινήτων για τις 
ανάγκες της Εταιρείας μέχρι ποσού ετήσιου μισθώματος 
σαράντα εκατομμυρίων (40.000.000), μεριμνά για την τή¬ 
ρηση των διαδικασιών και τη σχετική κατακύρωση των 
διαγωνισμών, σύμφωνα με τους ισχύοντες κανονισμούς. 

ι) Μεριμνά και αποφασίζει για την εξόφληση κάθε εί¬ 
δους οφειλών της Εταιρείας, της μισθοδοσίας και γενικά 
κάθε δαπάνης της Εταιρείας, καθώς και για την είσπραξη 
γενικά κάθε είδους εσόδων και απαιτήσεων της Εταιρεί¬ 
ας. Εγκρίνει την καταβολή αποζημίωσης συμβιβαστικά 
μέχρι του ποσού των δραχμών πέντε εκατομμυρίων 
(5.000.000). 

ια) Αποφασίζει για το άνοιγμα, κλείσιμο και κίνηση τρα¬ 
πεζικών λογαριασμών σε οποιοδήποτε πιστωτικό ίδρυμα, 
εγκρίνει και ενεργεί καταθέσεις, αναλήψεις, πληρωμές, 
μεταφορές χρημάτων, εμβάσματα και προβαίνει σε κάθε 
σχετική ενέργεια για την περαίωση οποιωνδήποτε διαδι¬ 


κασιών κατάθεσης, ανάληψης ή πληρωμής, δύναταιδενα 
δίδει την ειδική εντολή και πληρεξουσιότητα και σε υπαλ¬ 
λήλους της Εταιρείας για τη ενέργεια αναλήψεων ή πλη¬ 
ρωμών και κάθε άλλης συναφούς πράξης, ορίζοντας και 
τα σχετικά όρια των εξουσιοδοτήσεων αυτών. 

ιβ) Επιτρέπεται να αναθέτει σε προϊστάμενους μονάδων 
το δικαίωμα υπογραφής «εντολή Διευθύνοντος Συμβού¬ 
λου», για συγκεκριμένες πράξεις. Ο Διευθύνων Σύμβου¬ 
λος μπορεί να ασκεί παράλληλα τις μεταβιβαζόμενες αρ- 
μοδιότητές του. Επιτρέπεται επίσης στο Διευθύνοντα 
Σύμβουλο, να εξουσιοδοτεί υπαλλήλους της Εταιρείας ή 
τρίτους και να παρέχει σε αυτούς την εντολή και πληρε¬ 
ξουσιότητα για την ενέργεια συγκεκριμένων πράξεων και 
ενεργειών, καθορίζοντας ταυτόχρονα-την έκταση αυτών. 

7. Πέραν των ανωτέρω αρμοδιοτήτων, το Διοικητικό 
Συμβούλιο με απόφασή του μπορεί να αναθέτει στον Δι- 
ευθύνοντα Σύμβουλο και άλλες αρμοδιότητες. 

Άρθρο 19 

Πρακτικά του Διοικητικού Συμβουλίου 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά που καταχωρούνται σε 
ειδικό βιβλίο. Αυτά υπογράφονται από τον Πρόεδρο και 
τους παρευρισκόμενους κατά τη συνεδρίαση Συμβού¬ 
λους και το Γραμματέα του Δ.Σ. Οι Σύμβουλοι δεν έχουν 
δικαίωμα ν' αρνηθούν την υπογραφή των πρακτικών των 
συνεδριάσεων στις οποίες παρέστησαν. Μπορούν, όμως, 
να ζητήσουν να αναγραφεί η γνώμη τους στα πρακτικά. 

2. Με μέριμνα και εποπτείατου Προέδρου, τα πρακτικά 
τηρεί ο Γραμματέας του Δ.Σ., ο οποίος λαμβάνει αποζη¬ 
μίωση κατά συνεδρίαση που ορίζεται με απόφαση του 
Δ.Σ. 

Άρθρο 20 

Αποζημίωση μελών Διοικητικού Συμβουλίου 

1. Στα μέλη του Διοικητικού Συμβουλίου χορηγείται για 
κάθε αυτοπρόσωπη παράστασή τους στις συνεδριάσεις 
του Διοικητικού Συμβουλίου, αποζημίωση το ύψος της 
οποίας ορίζεται από την τακτική Γενική Συνέλευση μετά 
από εισήγηση του Διοικητικού Συμβουλίου. Ο Διευθύνων 
Σύμβουλος θα έχει πλήρη και αποκλειστική απασχόληση 
στην Εταιρεία και θα λαμβάνει μηνιαίο μισθό, το ύψος του 
οποίου καθορίζεται με κοινή απόφαση των Υπουργών 
ΕΣ.Δ.Δ.Α, ΕΘ.Ο. και Οικονομικών, ύστερα από γνώμη του 
Δ.Σ. της εταιρείας. 

2. Κάθε άλλη αμοιβή ή αποζημίωση των μελών του Διοι¬ 
κητικού Συμβουλίου και του Διευθύνοντος Συμβούλου 
βαρύνει την Εταιρεία μόνο αν εγκριθεί με ειδική απόφαση 
της τακτικής Γ ενικής Συνέλευσης. 

Άρθρο 21 

Απαγόρευση Ανταγωνισμού 

Απαγορεύεται στα μέλη του Διοικητικού Συμβουλίου 
της Εταιρείας, καθώς και στους Διευθυντές της να ενερ¬ 
γούν στην Ελλάδα, κατ' επάγγελμα, χωρίς την άδεια της 
Γ ενικής Συνέλευσης για λογαριασμό τους ή για λογαρια¬ 
σμό τρίτων, πράξεις που υπάγονται σε κάποιον από τους 
επιδιωκόμενους από την Εταιρεία σκοπούς και να μετέ¬ 
χουν ως ομόρρυθμοι εταίροι σε Εταιρίες που επιδιώκουν 
τέτοιους σκοπούς. 




5862 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 22 

Ευθύνη Συμβούλων 

Κάθε μέλος του Διοικητικού Συμβουλίου ευθύνεται ένα¬ 
ντι της Εταιρείας για κάθε πταίσμα κατά τη διοίκηση των 
εταιρικών υποθέσεων, σύμφωνα με τις διακρίσεις του άρ¬ 
θρου 22ατου Κ.Ν. 2190/20. 

Άρθρο 23 

Οικονομικός και Διαχειριστικός Έλεγχος - Ελεγκτές 

1. Ο οικονομικός και διαχειριστικός έλεγχος της εται¬ 
ρείας γίνεται από δύο (2) ορκωτούς ελεγκτές λογιστές 
που ορίζονται από τη Γενική Συνέλευση των Μετόχωντης 
εταιρείας. Ο τακτικός έλεγχος της οικονομικής διαχείρι¬ 
σης της εταιρείας γίνεται κάθε χρόνο και οι δαπάνες του 
ελέγχου βαρύνουν την Εταιρεία. 

2. Το διαχειριστικό έτος της εταιρείας συμπίπτει με το 
ημερολογιακό έτος. 

3. Μέσα σε πέντε (5) ημέρες από τη συνεδρίαση της Γε¬ 
νικής Συνέλευσης που όρισε τους ορκωτούς ελεγκτές λο¬ 
γιστές πρέπει να γίνει από την Εταιρεία ανακοίνωση προς 
αυτούς του διορισμού τους, σε περίπτωση δε που δεν 
αποποιηθούν το διορισμό αυτόν μέσα σε προθεσμία πέ¬ 
ντε (5) ημερών θεωρείται ότι έχουν αποδεχθείτο διορισμό 
τους και έχουν όλες τις σχετικές ευθύνες και υποχρεώ¬ 
σεις του άρθρου 37 Κ.Ν. 2190/20. 

4. Οι ορκωτοί ελεγκτές λογιστές που ασκούν τον τακτι¬ 
κό έλεγχο της οικονομικής διαχείρισης της εταιρείας υπο¬ 
βάλλουν μέχρι το τέλος Ιουνίου κάθε έτους έκθεση για τη 
διαχείριση και τον απολογισμό του διαχειριστικού έτους 
που έληξε. Οι εκθέσεις υποβάλλονται στους Υπουργούς 
Εσωτερικών, Δημόσιας Διοίκησης και Αποκέντρωσης, 
Εθνικής Οικονομίας και στον Πρόεδρο του Δ.Σ. της εται¬ 
ρείας. 

5. Οι ορκωτοί ελεγκτές λογιστές, εκτός από τις υποχρε¬ 
ώσεις που ορίζονται στο άρθρο 37 Κ.Ν. 2190/20 οφείλουν 
να επαληθεύουν και τη συμφωνία του περιεχομένου της 
εκθέσεωςτου Δ.Σ. μετις σχετικές ετήσιες οικονομικές κα¬ 
ταστάσεις. Για το σκοπό αυτό, η έκθεση διαχείρισης του 
Δ.Σ. πρέπει να τίθεται υπόψη τους τουλάχιστον τριάντα 

(30) ημέρες πριν από τη Γενική Συνέλευση. 

6. Ο Υπουργός Εσωτερικών, Δημόσιας Διοίκησης και 
Αποκέντρωσης μπορεί να ζητήσει οποτεδήποτε έκτακτο 
έλεγχο της οικονομικής διαχείρισης της εταιρείας. Ειδι¬ 
κότερα για τις επιχορηγήσεις μπορεί να ζητεί διαχειριστι¬ 
κό έλεγχο, που ενεργείται από τη Διεύθυνση Ελέγχων 
(Δ9) του Υπουργείου Οικονομικών. 

7. Σύμφωνα με την παραγρ. 11α του άρθρου 24 του Ν. 
2860/2000 ορίζονται με κοινή υπουργική απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Εθνικής Οικονομίας οι πρώτοι, τακτικός και 
αναπληρωματικός, ελεγκτές. 

Άρθρο 24 
Εταιρική χρήση 

1. Η εταιρική χρήση έχει διάρκεια δώδεκα μηνών, αρχί¬ 
ζει την πρώτη (1) Ιανουάριου και λήγει στις τριάντα μία 

(31) Δεκεμβρίου κάθε χρόνου. 

2. Εξαιρετικά η πρώτη εταιρική χρήση αρχίζει από την 
ημέρα της νόμιμης σύστασης της εταιρείας και λήγει την 
31.12.2002. Η πρώτη τακτική Γ ενική Συνέλευση θα συνέλ- 


θει σε ένα εξάμηνο από την λήξη της πρώτης εταιρικής 
χρήσης. 

Άρθρο 25 

Ετήσιες οικονομικές καταστάσεις 

1. Στο τέλος κάθε χρήσης το Διοικητικό Συμβούλιο κλεί¬ 
νει τους ετήσιους λογαριασμούς, συντάσσει λεπτομερή 
απογραφή της εταιρικής περιουσίας και καταρτίζει τον 
ετήσιο Ισολογισμό, οικονομικές καταστάσεις και την Έκ¬ 
θεση Διαχείρισης, σύμφωνα με τις διατάξεις του νόμου 
και ιδίως των άρθρων 42α, 42β, 42γ, 42δ, 42ε, 43, 43α και 
43β του Κ.Ν. 2190/20, όπως ισχύουν σήμερα. Ο Ισολογι¬ 
σμός υποβάλλεται για έγκριση στην τακτική Γ ενική Συνέ¬ 
λευση και πρέπει να συνοδεύεται από επεξηγηματική έκ¬ 
θεση του Διοικητικού Συμβουλίου, στην οποία αναφέρο- 
νται όλα τα στοιχεία ενεργητικού και παθητικού, καθώς 
και τα στοιχεία του λογαριασμού αποτελεσμάτων, όσο το 
δυνατό αναλυτικότερα και από την έκθεση των Ελεγκτών. 

2. Οι ετήσιες οικονομικές καταστάσεις περιλαμβάνουν: 
α) τον ισολογισμό, 

β) το λογαριασμό «αποτελέσματα χρήσεως», 
γ) τον πίνακα διάθεσης κερδών και 
δ) το προσάρτημα. 

Οι καταστάσεις αυτές αποτελούν ενιαίο σύνολο, ελέγ¬ 
χονται όπως ορίζουντα άρθρα 36,36α και37 Κ.Ν. 2190/20 
και εμφανίζουν με απόλυτη σαφήνεια την πραγματική ει¬ 
κόνα της περιουσιακής διάρθρωσης, της χρηματοοικονο¬ 
μικής θέσης και των αποτελεσμάτων χρήσης της Εταιρεί¬ 
ας. 

3. Γ ια να ληφθεί από τους αποτελούντες τη Γ ενική Συ¬ 
νέλευση Υπουργούς έγκυρη απόφαση για τον εγκεκριμέ¬ 
νο από το Διοικητικό Συμβούλιο ισολογισμό, πρέπει αυ¬ 
τός να έχει υπογράφει από: 

α) τον Πρόεδρο του Διοικητικού Συμβουλίου, 
β) το Διευθύνοντα Σύμβουλο της Εταιρείας και 
γ) τον Προϊστάμενο του λογιστηρίου της Εταιρείας. 

Αν οποιοσδήποτε απ' αυτούς διαφωνεί για το νόμιμο 
τρόπο κατάρτισης του Ισολογισμού πρέπει να εκθέσει έγ¬ 
γραφα τις αντιρρήσεις του στη Γενική Συνέλευση της 
Εταιρείας. 

4. Οι ετήσιες οικονομικές καταστάσεις υποβάλλονται 
για έγκριση στην τακτική Γενική Συνέλευση και συνοδεύ¬ 
ονται από: 

α) Έκθεση Διαχείρισης του Δ.Σ. στην οποία αναφέρο- 
νται όλα τα στοιχεία όσο δυνατόν αναλυτικότερα, όπως 
καθορίζονται στο άρθρο 43α, παρ. 3 α και β του Κ.Ν. 
2190/20, όπως τροποποιήθηκε και ισχύει σήμερα, 
β) Την έκθεση των ελεγκτών. 

5. Ο ισολογισμός μαζί με το σχετικό πιστοποιητικό των 
Ορκωτών Ελεγκτών λογιστών δημοσιεύονται σύμφωνα 
με το άρθρο 43β του Κ.Ν. 2190/20 και κοινοποιούνται εί¬ 
κοσι (20) ημέρες τουλάχιστον πριν από τη συνεδρίαση 
της Γ ενικής Συνέλευσης, στους εκπροσωπούντες το Ελ¬ 
ληνικό Δημόσιο Υπουργούς Εσωτερικών, Δημόσιας Διοί¬ 
κησης & Αποκέντρωσης, Εθνικής Οικονομίας και Οικονο¬ 
μικών. 

Άρθρο 26 
Λόγοι λύσης 

1. Η Εταιρεία λύεται: 

α) Μετά την πάροδο του χρόνου της διάρκειάς της που 

ορίζεται στο άρθρο 3, εκτός εάν πριν από τη λήξη αποφα- 
σιστεί νόμιμη παράταση της διάρκειας, 

β) Οποτεδήποτε, με απόφαση της Γενικής Συνέλευσης 
και 

γ) Με την κήρυξη της Εταιρείας σε κατάστασης πτώ¬ 
χευσης. 

2. Η συγκέντρωση όλων των μετοχών της Εταιρείας σε 
ένα πρόσωπο δεν αποτελεί λόγο λύσης της Εταιρείας. 

3. Σε περίπτωση που το σύνολο των ιδίων κεφαλαίων 
της Εταιρείας, όπως προσδιορίζονται στο άρθρο 42γτου 
Κ.Ν. 2190/20 μειωθεί περισσότερο από το μισό (1/2) του 
καταβεβλημένου μετοχικού κεφαλαίου, το Δ.Σ. έχει υπο¬ 
χρέωση να συγκαλέσει Γενική Συνέλευση μέσα σε προ¬ 
θεσμία έξι (6) μηνών από τη λήξη της χρήσης και να απο¬ 
φασίσει τη λύση της Εταιρείας ή την υιοθέτηση άλλου μέ¬ 
τρου. 

4. Η λύση της Εταιρείας υποβάλλεται σε δημοσιότητα 
σύμφωνα με τις διατάξεις των άρθρων 7α και 7β Κ.Ν. 
2190/20, όπως ισχύει σήμερα. 

Άρθρο 27 
Εκκαθάριση 

1. Με εξαίρεση την περίπτωση της πτώχευσης, τη λύση 
της εταιρείας ακολουθεί η εκκαθάρισή της με τον ορισμό 
τριών (3) εκκαθαριστών, που κατά τη διάρκεια της εκκα¬ 
θάρισης ασκούν όλες τις συναφείς προς τη διαδικασία και 
το σκοπό της εκκαθάρισης, αρμοδιότητες του Διοικητι¬ 
κού Συμβουλίου, οι οποίες όμως μπορούν να περιορι- 
σθούναπότη Γενική Συνέλευση, προς τις αποφάσεις της 
οποίας υποχρεώνονται να συμμορφώνονται. Ο διορισμός 
των εκκαθαριστών συνεπάγεται αυτοδίκαια την παύση 
της εξουσίας των μελώντου Διοικητικού Συμβουλίου. 

2. Οι εκκαθαριστές που ορίζονται από την Γ ενική Συνέ¬ 
λευση, οφείλουν μόλις αναλάβουντα καθήκοντάτους, να 
προβαίνουν σε απογραφή της εταιρικής περιουσίας, αντί¬ 
τυπο της οποίας υποβάλλεται στον εποπτεύοντα Υπουρ¬ 
γό Εσωτερικών, Δημόσιας Διοίκησης και Αποκέντρωσης, 
καθώς και να δημοσιεύσουν στον Τύπο και στην Εφημερί¬ 
δα της Κυβερνήσεως (Τεύχος ΑΕ και ΕΠΕ) Ισολογισμό. 

3. Την ίδια υποχρέωση έχουν οι εκκαθαριστές και όταν 
λήξει η εκκαθάριση καθώς και κατ’ έτος κατά τη διάρκεια 
της εκκαθάρισης. 

4. Η Γενική Συνέλευση διατηρεί όλα τα δικαιώματά της 
κατά τη διάρκεια της εκκαθάρισης. 

5. Οι λογαριασμοί της εκκαθάρισης εγκρίνονται από τη 
Γενική Συνέλευση, που αποφασίζει και για την απαλλαγή 
των εκκαθαριστών από κάθε ευθύνη. 

6. Οι εκκαθαριστές πρέπει να περατώσουν, χωρίς κα¬ 
θυστέρηση, τις εκκρεμείς υποθέσεις της Εταιρείας, να 
μετατρέψουν σε χρήμα την εταιρική περιουσία, να εξο¬ 
φλήσουν τα χρέη της και να εισπράξουν τις απαιτήσεις 
της. Μπορούν δε να ενεργήσουν και νέες πράξεις, εφό¬ 
σον με αυτές εξυπηρετούνται η εκκαθάριση και το συμ¬ 
φέρον της Εταιρείας. 

7. Οι εκκαθαριστές ενεργούν συλλογικά και αποφασί¬ 
ζουν κατά πλειοψηφία. 

8. Κάθε χρόνο υποβάλλονται στη Γενική Συνέλευση τα 
αποτελέσματα της εκκαθάρισης, με έκθεση των αιτιών 
που εμπόδισαν την αποπεράτωση της εκκαθάρισης. 

9. Οι ετήσιες οικονομικές καταστάσεις, καθώς και οι οι¬ 
κονομικές καταστάσεις πέρατος της εκκαθάρισης, εγκρί- 


νονται από τη Γενική Συνέλευση των μετόχων που απο¬ 
φασίζει και για την απαλλαγή των εκκαθαριστών από κά¬ 
θε ευθύνη. 

10. Το υπόλοιπο που απομένει μετά την εκκαθάριση των 
υποθέσεων της Εταιρείας και την αποπληρωμή όλων των 
χρεών της και των εξόδων της εκκαθάρισης, διανέμεται 
στους μετόχους κατά την αναλογία των μετοχών εκά- 
στου. 

Άρθρο 28 

Διαδικασία εισπράξεων και δαπανών 

Τα έσοδα της εταιρείας από οποιαδήποτε πηγή και αν 
προέρχονται, κατατίθενται σε λογαριασμούς Τράπεζας, 
που ανοίγονται με απόφαση Διοικητικού Συμβουλίου στο 
όνομα της εταιρείας. 

Άρθρο 29 

Υπηρεσιακός Οργανισμός - Γ ενικός Κανονισμός 
Προσωπικού - Αποδοχές - Κανονισμός Προμηθειών 

1. Με Κοινή Υπουργική Απόφαση των Υπουργών Εσω¬ 
τερικών, Δημόσιας Διοίκησης & Αποκέντρωσης και Εθνι¬ 
κής Οικονομίας, ύστερα από γνώμη του Διοικητικού Συμ¬ 
βουλίου της Εταιρείας, καταρτίζονται και κυρώνονται ο 
υπηρεσιακός οργανισμός και ο γενικός κανονισμός προ¬ 
σωπικού της Εταιρείας. 

2. Στον υπηρεσιακό οργανισμό ορίζονται οι υπηρεσια¬ 
κές μονάδες της Εταιρείας, η διάρθρωση και οι αρμοδιό- 
τητές τους, οι οργανικές θέσεις και τα τυπικά προσόντα 
πρόσληψης σε αυτές και κάθε άλλο συναφές θέμα. 

3. Στο γενικό κανονισμό προσωπικού καθορίζονται οι 
κανόνες που διέπουν την υπηρεσιακή κατάσταση του 
προσωπικού της Εταιρείας. 

4. Οι αποδοχές του προσωπικού καθορίζονται με από¬ 
φαση του Διοικητικού Συμβουλίου της Εταιρείας. 

5. Το προσωπικό της εταιρείας προσλαμβάνεται από 
τον ιδιωτικό τομέα ή αποσπάται από το δημόσιο και τον 
ευρύτερο δημόσιο τομέα, ύστερα από δημόσια προκήρυ¬ 
ξη και αξιολόγηση των τυπικών και ουσιαστικών προσό¬ 
ντων των υποψηφίων σύμφωνα με τον εγκεκριμένο κανο¬ 
νισμό προσωπικού. 

6. Η πρόσληψη του προσωπικού γίνεται με συμβάσεις 
ορισμένου χρόνου με απόφαση του Διοικητικού Συμβου¬ 
λίου, οι οποίες μπορεί να ανανεώνονται, ύστερα από αντι¬ 
κειμενική αξιολόγηση της απόδοσής τους. Οι ανωτέρω 
συμβάσεις δεν δύναται να μετατραπούν σε συμβάσεις 
αορίστου χρόνου. 

7. Οι διατάξεις περί προσλήψεων, βαθμολογίου και μι¬ 
σθολογίου του δημοσίου καιτου ευρύτερου δημόσιου το¬ 
μέα δεν εφαρμόζονται στο προσωπικό της εταιρείας, με 
εξαίρεση το διοικητικό και βοηθητικό προσωπικό, οι απο¬ 
δοχές του οποίου καθορίζονται με απόφαση του Διοικητι¬ 
κού Συμβουλίου της και είναι δυνατόν να υπερβαίνουν τα 
όρια που τίθενται από τις εκάστοτε ισχύουσες διατάξεις 
στις αποδοχές των απασχολουμένων στο δημόσιο τομέα. 
Οι αποσπώμενοι στην εταιρεία εξακολουθούν να λαμβά¬ 
νουν το σύνολο των αποδοχών τους, από την υπηρεσία 
από την οποία προέρχονται, με τα πόσης φύσεως, γενικά 
ή ειδικά επιδόματα της οργανικής τους θέσης. Με αιτιο¬ 
λογημένη απόφαση του Διοικητικού Συμβουλίου είναι δυ¬ 
νατή χορήγηση σε αυτούς ειδικού επιδόματος, ανάλογα 
με τα καθήκοντα τα οποία ασκούν. 

8. Με Κοινή Υπουργική Απόφαση των Υπουργών Εσω¬ 
τερικών, Δημόσιας Διοίκησης & Αποκέντρωσης και Εθνι¬ 
κής Οικονομίας, ύστερα από γνώμη του Διοικητικού Συμ¬ 
βουλίου της Εταιρείας, καταρτίζεται και κυρώνεται ο Κα¬ 
νονισμός Προμηθειών της Εταιρείας σύμφωνα με την 
παρ. 11 του άρθρου 24του Ν. 2860/2000. 

9. Ο Κανονισμός Προμηθειών ρυθμίζει θέματα ανάθε¬ 
σης έργων, μελετών και παροχής υπηρεσιών καθώς και 
κάθε σχετικό ζήτημα για τη σύναψη, εκτέλεση και λύση 
των ανωτέρω συμβάσεων. 

Άρθρο 30 
Γενική Διάταξη 

Για τα θέματα που δε ρυθμίζονται από το παρόν κατα¬ 
στατικό έχουν εφαρμογή οι διατάξεις του Κ.Ν. 2190/20 
όπως ισχύει κάθε φορά. 

Άρθρο 31 

Ορισμός πρώτων Ελεγκτών 

1. Ορίζονται ως πρώτοι ελεγκτές της εταιρείας οι εξής: 

α) Ανανίκας Παναγιώτης, Ορκωτός Λογιστής, Αχαρνών 
37 Κηφισιά 14561, Α.Δ.Τ. Η 539431/1967, ως τακτικός ελε- 
γκτής. 

β) Ζιάκκας Δημήτρης, Ορκωτός Λογιστής, Φωκίωνος 
Νέγρη 3 Αθήνα 11257, Α.Δ.Τ. Η 538880/1966,ως αναπλη¬ 
ρωματικός ελεγκτής. 

Άρθρο 32 

Ορισμός πρώτου Διοικητικού Συμβουλίου - Αμοιβές 

1. Ορίζονται ως μέλη του πρώτου Διοικητικού Συμβου¬ 
λίου τα εξής μέλη: 

α) Ζωρζέτα Λάλη, Νομικός, Κεφαλληνίας 48-50 Αθήνα 
11251, Αρ.Διαβατηρίου I 794717/17.7.1996, ως Πρόε¬ 
δρος. 

β) Γεώργιος Κουτσουδάκης, Οικονομολόγος, Ρηγγίλης 
15 Αθήνα 10674, Α.Δ.Τ. Ξ 163963/3.3.1993, ως μέλος. 


γ) Ευαγγελία Μήτρου, Νομικός, Τήνου 27 Αθήνα 11257, 
Α.Δ.Τ. Σ 531708/21.5.1977, ως μέλος. 

δ) Στάθης Παναγιωτόπουλος, Ειδικός επιστήμων Πλη¬ 
ροφορικής, Αναστασίου Παπούλα 74 Αιγάλεω 12244, 
Α.Δ.Τ. I 319328/2.5.1974, ως μέλος. 

ε) Θεοδόσιος Τσαπέλας, Ειδικός επιστήμων Πληροφο¬ 
ρικής, Ηπείρου 196 Κορυδαλλός 18121, Α.Δ.Τ. Σ 
015257/21.6.1996, ως μέλος. 

στ) Ιωάννης Τσουκαλάς, Καθ. Πληροφορικής Α.Π.Θ., 
Κίμωνος Βόγα 50 Θεσ/νίκη 56465, Α.Δ.Τ./Σ 747071/10-9- 
1997 ως μέλος. 

ζ) Ιωάνης Χάλαρης, Καθ. Πληροφορικής ΤΕΙ Αθήνας, 
Αρκαδίας 5 Γλυφάδα 16561, Α.Δ.Τ. Λ 3003434/5.10.1977, 
ως μέλος. 

η) Κωνσταντίνα Χρυσικοπούλου, Πολιτικός Μηχανικός, 
Κυζίκου 7 Ν.Σμύρνη 17123, Α.Δ.Τ. Π 016934/24.10.1989 
ως μέλος. 

θ) Δεληγιάννης Αναστάσιος, Ηλεκτρονικός Μηχανικός, 
Ιερού Λόχου ΙΑ Αθήνα 16233, Α.Δ.Τ. Μ 024596/1982,ως 
μέλος. 

2. Οι αμοιβές του Προέδρου και των μελών του Διοικη¬ 
τικού Συμβουλίου ορίζονται ως εξής: 

α) Πρόεδρος Δ.Σ.: Πάγια μηνιαία αποζημίωση 3.500 ΕΥ¬ 
ΡΩ (1.192.625δρχ.). 

β) Μέλη Δ.Σ.: Ανά συνεδρίαση του Δ.Σ 300 ΕΥΡΩ 
(102.225 δρχ.). και μέχρι αριθμού τεσσάρων (4) συνε¬ 
δριάσεων ανά μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




